Kommissionens forordning (EF) nr. 2724/2000

af 30. november 2000

om ændring af Rådets forordning (EF) nr. 338/97 om beskyttelse af vilde dyr og planter ved kontrol af handelen hermed

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EF) nr. 338/97 af 9. december 1996 om beskyttelse af vilde dyr og planter ved kontrol af handelen hermed(1), senest ændret ved Kommissionens forordning (EF) nr. 1476/1999(2), særlig artikel 19, stk. 3, og

ud fra følgende betragtninger:

(1) På den 11. konference mellem parterne i konventionen om international handel med udryddelsestruede vilde dyr og planter, afholdt i Gigiri (Kenya) fra den 10. til den 20. april 2000, blev der foretaget ændringer i konventionens liste I og II.

(2) Der blev endvidere foretaget en ændring i konventionens liste III.

(3) Medlemsstaterne, der er parter i konventionen, har taget forbehold over for optagelse af arterne Mustela altaica, Mustela kathiah og Mustela sibirica på konventionens liste III.

(4) Bilag A, B, C og D til forordning (EF) nr. 338/97 bør ændres i overensstemmelse med disse ændringer, under hensyntagen til bestemmelserne i artikel 2 i forordning (EF) nr. 338/97.

(5) De i denne forordning fastsatte foranstaltninger er i overensstemmelse med udtalelse fra Udvalget for Handel med Vilde Dyr og Planter -

UDSTEDT FØLGENDE FORORDNING:

Artikel 1

Bilag A, B og C til forordning (EF) nr. 338/97 erstattes af teksten i bilaget til nærværende forordning.

Artikel 2

Denne forordning træder i kraft på dagen for offentliggørelsen i De Europæiske Fællesskabers Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 30. november 2000.

På Kommissionens vegne

Margot Wallström

Medlem af Kommissionen

(1) EFT L 61 af 3.3.1997, s. 1.

(2) EFT L 171 af 7.7.1999, s. 5.

BILAG

Noter vedrørende fortolkningen af bilag A, B, C og D

1. Arterne er opført i bilag A, B, C og D enten:

(a) ved artens navn, eller

(b) med samtlige arter tilhørende en højere systematisk enhed eller en del heraf

2. Forkortelsen "spp." angiver alle arter tilhørende en højere systematisk enhed.

3. Andre henvisninger til højere systematiske enheder end art tjener alene til orientering eller klassificering.

4. Arter, som er trykt med fed skrifttype i bilag A, er optaget dér på grund af deres beskyttelsesstatus i henhold til direktiv 79/409/EØF(1) (vilde fugle) eller direktiv 92/43/EØF(2) (habitater).

5. Følgende forkortelser angiver lavere systematiske enheder af planter end art:

(a) "ssp" angiver underart

(b) "var(s)" angiver varietet (varieteter)

(c) "fa" angiver form

6. Forkortelsen "p.e." angiver arter, som muligvis er uddøde.

7. En stjerne (*) ved navnet på en art eller højere systematisk enhed angiver, at én eller flere geografisk adskilte populationer, underarter eller arter af den pågældende art eller højere systematiske enhed er optaget i bilag A og udelukket fra bilag B.

8. To stjerner (**) ved navnet på en art eller højere systematisk enhed angiver, at én eller flere geografisk adskilte populationer, underarter eller arter af den pågældende art eller højere systematiske enhed er optaget i bilag B og udelukket fra bilag A.

9. Tallene (I), (II) og (III) og tegnet "x" efterfulgt af et tal ved navnet på en art eller højere systematisk enhed henviser til de lister i konventionen, som de pågældende arter er optaget på, som angivet i punkt 10-13. Hvis ingen af disse tal eller tegn forekommer, betyder det, at de pågældende arter ikke er optaget på konventionens lister.

10. (I) ved navnet på en art eller højere systematisk enhed angiver, at den pågældende art eller højere systematiske enhed er optaget på konventionens liste I.

11. (II) ved navnet på en art eller højere systematisk enhed angiver, at den pågældende art eller højere systematiske enhed er optaget på konventionens liste II.

12. (III) ved navnet på en art eller højere systematisk enhed angiver, at den er optaget på konventionens liste III. I disse tilfælde er det land, for hvilket arten eller den højere systematiske enhed er optaget på liste III, også anført med følgende koder på to bogstaver: BW (Botswana), CA (Canada), CO (Colombia), CR (Costa Rica), GH (Ghana), GT (Guatemala), HN (Honduras), IN (Indien), MY (Malaysia), MU (Mauritius), NP (Nepal), TN (Tunesien) UY (Uruguay) og ZA (Sydafrika).

13. Tegnet × fulgt af et tal ved navnet på en art eller højere systematisk enhed i bilag A eller B angiver, at visse geografisk adskilte populationer, arter, grupper af arter eller familier af den pågældende art eller højere systematiske enhed er optaget på liste I, II eller III til konventionen som følger:

>TABELPOSITION>

14. Minustegnet (-) efterfulgt af et tal ved navnet på en art eller højere systematisk enhed angiver, at bestemte geografisk adskilte populationer, arter, grupper af arter eller familier af den pågældende art eller højere systematiske enhed er udelukket fra det pågældende bilag, som følger:

>TABELPOSITION>

15. Plustegnet (+) efterfulgt af et tal ved navnet på en art eller højere systematisk enhed angiver, at kun bestemte adskilte geografiske populationer, underarter eller arter af den pågældende art eller højere systematiske enhed er optaget i det pågældende bilag, som følger:

>TABELPOSITION>

16. Lighedstegnet (=) fulgt af et tal ved navnet på en art eller højere systematisk enhed angiver, at betegnelsen for den pågældende art eller højere systematiske enhed skal fortolkes som følger:

>TABELPOSITION>

17. Tegnet (°) efterfulgt af et tal ved navnet på en art eller højere systematisk enhed betyder følgende:

>TABELPOSITION>

18. I overensstemmelse med artikel 2, litra t), i denne forordning angiver tegnet

"" efterfulgt af et tal ved navnet på en art eller højere systematisk enhed, som er omfattet af bilag B eller C, dele eller produkter heraf, der for så vidt forordningen angår anføres som følger:

>TABELPOSITION>

19. Da ingen af de arter eller højere systematiske enheder af FLORA, der er optaget i bilag A, er forsynet med noter, betyder dette, af hybrider heraf skal behandles i overensstemmelse med bestemmelserne i forordningens artikel 4, stk. 1, hvilket betyder, at hybrider, som er kunstigt opformerede frembringelser af én eller flere af disse arter eller højere systematiske enheder, kan gøres til genstand for handel med et certifikat for kunstig opformering, samt at frø og pollen (herunder pollinia), afskårne blomster, in vitro-frøplantekulturer og -vævskulturer af disse hybrider, i faste eller flydende medier, som transporteres i sterile beholdere, ikke er omfattet af forordningens bestemmelser.

20. Med hensyn til plantearter, der er optaget i bilag D, gælder bestemmelserne kun for levende enheder og hele eller i det væsentlige hele, døde enheder, undtagen systematiske enheder, der er forsynet med følgende noter, som viser, at andre dele og afledte produkter også er omfattet:

>TABELPOSITION>

21. Med hensyn til plantearter, der er optaget i bilag D, gælder bestemmelserne kun for levende enheder, undtagen for systematiske enheder, der er forsynet med følgende noter, som viser, at andre dele og afledte produkter også er omfattet:

>TABELPOSITION>

>TABELPOSITION>

>TABELPOSITION>

(1) EFT L 103 af 25.4.1979, s. 1. Direktivet er senest ændret ved Kommissionens direktiv 97/49/EF, EFT L 233 af 13.8.1997, s. 9.

(2) EFT L 206 af 22.7.1992, s. 7. Direktivet er senest ved Rådets direktiv 97/62/EØF, EFT L 305 af 8.11.1997, s. 42.